木石榴杨柳俱吉,大林有巽,平地有亥亦吉,松柏石榴遇丙辛合化亦吉论,妙选有灵槎入天河格,是取死绝无根之木,柱无土培则漂流天河是也。土虽不能克而柱逢庚午辛未就位相克,土壅水滞,或水又冬生则水结池塘必主浊滥。佘土如砂中屋上皆吉。城头大驿无用。壁上地支对冲亦坏造化。水金虽不能生,独辛亥钗金属乾天,水在天上只此最吉。佘金亦取天干有庚辛壬癸者为用。甲乙无益再以禄马贵人参之,始得。妙选又以水生人得庚子壬子为云腾雨施,生春则旱,夏则潦,冬则寒,独三秋最吉。遇甲辰乙巳庚辰辛巳柱中有壬为云有辰为龙,为风雨作霖,若生冬月是为霜凝薄露,日时喜遇寅卯温和之气可解其冻俱贵格也。